Kvickly Vestbyen har fået uønskede gæster. Og nu lyder meldingen, at de også har lukket mandag.

Kvickly Vestbyen i Aalborg frygter, at de har fået uventede og uønskede gæster.  Lørdag fandt de spor efter skadedyr, og derfor blev butikken lukket. Folk, der normalt handler i butikken, er nødt til at finde andre steder at handle mælk og havregryn de næste par dage. For butikken har også lukket søndag og mandag. På deres Facebookside skriver Kvickly Vestbyen, at de forventer at kunne åbne butikken tirsdag morgen. Da butikken også har en postbutik, så arbejder de på en måde, hvorpå kunderne kan få udleveret pakker.